大家都知道兒童係社會嘅未來,所以要內地政府對於當地樓市出招可以話係招招到肉,令到有不少內房股股價都跌到遍體鱗傷,而以廣州作根據地嘅富力地產(02777),前排好不幸地被剔出國指成分股,尋日富力董事長李思廉就好老實咁話,對於自己公司被剔走,佢個人都有啲唔開心,仲話自己都係睇報紙先知,希望第時做番好啲,可以入番去啦!
絲絲睇番尋日富力嘅股價,以收市價九點○九元計,市值就得番大概九十二點二八億元左右,話晒佢哋賣樓嘅目標,一年都有成四百億啦,個市值好似不成對比。對於早排有基金減持富力股份,李思廉話,依家成個行業啲股價都跌到好殘,佢估依家啲投資者應該都唔會再喺呢個水平沽貨。睇番富力今年中期業績都算幾好,又有信心完成四百億售樓目標,會唔會考慮下增持股份,支持吓公司,李思廉就話,如果股價太低都可以諗吓!
余絲韻